|  |  |  |
| --- | --- | --- |
| **Lønmodtagernes Garantifond pillugu inatsisip allanngortinneqarnera pillugu Lønmodtagernes Garantifond-ip Kalaallit Nunaannut atulersitaaneranik peqqussutip eqikkarneqarnera** |  | 8. januar 2024  J.nr. 2024 - 67  CAPA |
|  |  |
|  |  |

# Aallaqqaasiut

Peqqussutip Lønmodtagernes Garantifond pillugu inatsimmi allannguutinik imaqartup, inatsimmi nr. 1538-imi 12. december 2023-imeersumi § 6 Kalaallit Nunaannut atulersippaa. Arbejdsmarkedets Tillægspension-imi allaffissornerup piuminarsarneqarnera allannguutit kinguneraat.

Peqqussummi malittarisassat, inatsimmi nr. 1538-imi 12. december 2023-imeersumi § 17 malillugu Kalaallit Nunaanni atuutilersinneqartumi, malittarisassat Danmarkimut atuuttut, assigaat.

# Imarisaa

Lønmodtagernes Garantifond pillugu inatsimmi, siusinnerusukkut peqqussutikkut nr. 321-imi, 3. juli 1980-imeersumi Kalaallit Nunaannut atuutilersinneqartumi, allannguutit tulliuttut siunnersuutigineqarput:

Aningaasaliinermut akiliutinut, sulisitsisut Arbejdsmarkedets Tillægspension-ip tekniskiusumik akiliisitsiniarnermut aaqqiissutaanut, Ataatsimut Akileeqataaneq-mut, akilertagaannut kinguaattoorutit, ataatsimut akileeqqusissummi ilaasinnaaneri siullertut atulersinneqarpoq. Taassuma saniatigut taanna allanngortinneqarpoq, taamaalilluni akileeqataassutit ataatsimoortillugit nalunaarutigineqartut naatsorsorneqarnerat tunngavigalugu aningaasaliinermut akiliutit naatsorsorneqassallutik, aamma aningaasartuutinut aningaasaliinermut akiliutit erniallu akiliisitsiniutigineqarnerannut atassutillit, akiligassallip pigisaanit qularnaveeqquserneqarnissaannik Arbejdsmarkeds Tillægspension piginnaatitaalerpoq.

Ataatsimut akiliisitsiniarnermi aaqqissuussinerit akornanni nalimmassaarineq pillugu beskæftigelsesministereqarfiup malittarisassanik aalajangersaasinnaanermik piginnaatitaanera atuuttoq aappaattut annertusineqarpoq, tassani Lønmodtagernes Garantifond, aamma Arbejdsgivernes Uddannelsesbidrag pillugu inatsit malillugu sulisitsisunut akilersuutit akilerneqartartut, inuussutissarsiutinut sammititamik inersimasut ilinnialertarnerannut- ilinniaqqittarnerannullu peqataanermi akiliutinut taartigitinneqartartut tapiissutillu pillugit inatsit, kiisalu namminersortunut suliffeqarfeqarfimmi erninermi/meeravissiartaarnermi naligiissaarineq pillugu inatsit ilaapput. Sulisitsisup ataatsimut akiliisitsiniarnermut akileeqataassummik akiliinissaminik pinngitsoortitsinermigut, aamma tamatuma peqatigisaanik Arbejdsgivernes Uddannelsesbidragimit pisartakkanik tigusisinnaannginnera imalunniit Barsel.dk-mit akiliutinik utertitsisinnaannginnera, ilaatigut tamatuma kinguneraa.

Inunnik paasissutissanik suliarinnittarneq pillugu nunamut tamarmut immikkut ittumik malittarisassanik, paasissutissat pillugit allakkanik ikinnerusunik nassiussisarnermik qulakkeerinnittussanik, pingajuattut atuutilersitsisoqarpoq. Pisut ilaanni, taakku pillugit paasissutissat suliarineqarnerat pillugit, inuit nalunaarsorneqarsimasut kalerrinnissaannut, Lønmodtagernes Garantifond aamma Arbejdsmarkedets Tillægspension inuit pillugit paasissutissat illersorneqarnissaat pillugit Europa-Parlament-ip aamma Siunnersuisoqatigiit peqqussutaanni nr. 2016/679-mi pisussaaffimmit mininneqassapput, matumani pisut, tassani inuit nalunaarsorneqarsimasut siuningaanili immineq pillugit paasissutissanik suliarinnittoqarneranik ilisimanninnerat ilanngullugu. Tamassuma nunami tamarmi assersuutigalugu CPR-imut nalunaarsuiffimmit imaluunniit CVR-imik nalunaarsuiffimmit inunnik paasissutissanik suliarinnittarneq pillugu nunami tamarmi immikkut ittumik malittarisassanik ilanngussinerup naammassineqarneratigut tamatuma pinissaa siunnersuutigineqarpoq.